《沈伯含社丈候左迁铨落凫都门投赠新诗赋答二首 其二》
明代·邓云霄

同病相怜各惘然，齐盟一日孰先鞭。积薪愧我官仍拙，投杼悲君客更迁。

醉向金门堪据地，狂来碣石浪谈天。他年人泛秦淮月，远忆江州夜泊船。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。